Φορολογικό πλαίσιο αγροτικού τομέα, η επιλογή μεταξύ ειδικού και κανονικού καθεστώτος ΦΠΑ, μελέτη περίπτωσης στον Νομό Πέλλας
Creators: name: Κολλιός, Δημήτριος Κωνσταντίνου
Publisher: name: Aristotle University of Thessaloniki
Year: 2021
Subjects: Γεωργικό εισόδημα
Φορολογία
ΦΠΑ
Agricultural Income
Taxation
VAΤ

description: Η παρούσα διπλωματική εργασία έχει ως σκοπό τη μελέτη της αποδοτικότητας των φορολογικών μέτρων στήριξης που εφαρμόζονται στον αγροτικό τομέα στην χώρα μας και κυρίως του μέτρου επιλογής καθεστώτος ΦΠΑ για τους αγρότες. Για το λόγο αυτό, αρχικά, γίνεται εκτενής ανάλυση του ισχύοντος φορολογικού πλαισίου με τον ν. 4172/2013 όσον αφορά τη Φορολογία Εισοδήματος και τον ν.2859/2000 όσον αφορά τον Κώδικα Φόρου Προστιθέμενης Αξίας (ΦΠΑ) μετά τις τροποποιήσεις τους μέχρι και σήμερα, και ακολούθως γίνεται εμπειρική εκτίμηση με βάση πραγματικά οικονομικά δεδομένα του οικονομικού οφέλους που αποκτά ένας αγρότης αν ενταχθεί στο σχεδιασμένο για μικρούς αγρότες ειδικό καθεστώς ΦΠΑ έναντι του κανονικού καθεστώτος. Τέλος, εξετάζονται οι προϋποθέσεις κάτω από τις οποίες το ειδικό καθεστώς ΦΠΑ είναι η βέλτιστη οικονομική επιλογή για τους αγρότες που έχουν τη δυνατότητα να ενταχθούν σε αυτό. Στο πρώτο μέρος της εργασίας αναπτύσσεται το θεσμικό και νομικό πλαίσιο στο οποίο βασίστηκε η παρούσα μελέτη. Αρχικά, δίνονται οι ορισμοί των εννοιών που μελετώνται, δηλαδή η έννοια της Αγροτικής Πολιτικής, της Οικονομικής των Γεωργικών Εκμεταλλεύσεων, των Αγροτικών Προϊόντων, της Αγροτικής δραστηριότητας, των Αγροτικών Υπηρεσιών, της Αγροτική Εκμετάλλευσης, του Κατόχου/Αρχηγού Αγροτικής Εκμετάλλευσης και του Επαγγελματία Αγρότη. Έπειτα, αναλύονται οι διατάξεις του ισχύοντος φορολογικού πλαισίου για το εισόδημα που αποκτάται από αγροτική επιχειρηματική δραστηριότητα, για την εισφορά αλληλεγγύης που υπολογίζεται σε αυτά και το τέλος επιτηδεύματος, το οποίο καλούνται να καταβάλουν οι αγρότες του κανονικού καθεστώτος. Στη συνέχεια, αναλύονται οι διατάξεις του ΦΠΑ με ιδιαίτερη έμφαση σε εκείνες που αναφέρονται στους αγρότες και στα δύο καθεστώτα που εντάσσονται, το ειδικό και το κανονικό καθεστώς ΦΠΑ και παρουσιάζονται οι προϋποθέσεις ένταξης ενός αγρότη σε καθένα από αυτά. Στην τελευταία ενότητα του πρώτου μέρους της παρούσας μελέτης γίνεται εκτίμηση της οικονομικής αποτελεσματικότητας του μέτρου του ειδικού καθεστώτος ΦΠΑ και σύγκριση του οφέλους για τους αγρότες που έχουν τη δυνατότητα να επιλέξουν ανάμεσα στα δύο. Από τη σύγκριση αυτή προκύπτει μια μαθηματική σχέση ανάμεσα στα έσοδα και τα έξοδα που σχετίζεται με την οικονομική αποτελεσματικότητα ανάμεσα στα δύο καθεστώτα ΦΠΑ. Στο δεύτερο μέρος της εργασίας γίνεται εμπειρική μελέτη, η οποία βασίζεται σε πρωτογενή οικονομικά δεδομένα. Συγκεκριμένα, αρχικά παρουσιάζονται ορισμένοι δείκτες που αφορούν το υπό μελέτη δείγμα και που βοηθούν στην καλύτερη κατανόηση των δεδομένων και ως εκ τούτου και των αποτελεσμάτων. Στη συνέχεια, γίνεται εφαρμογή της μαθηματικής σχέσης της οικονομικής αποτελεσματικότητας ανάμεσα σε κανονικό και ειδικό καθεστώς ΦΠΑ που προέκυψε στο πρώτο μέρος της μελέτης, στο δείγμα που εξετάζουμε. Στο τέλος του δεύτερου μέρους παρουσιάζονται τα αποτελέσματα της εμπειρικής μελέτης τα οποία επιβεβαιώνουν ότι σε πολλές περιπτώσεις η ένταξη στο ειδικό καθεστώς ΦΠΑ δεν είναι η βέλτιστη οικονομική λύση για έναν αγρότη. Σε αυτές τις περιπτώσεις τα οφέλη είναι πολλαπλά, αφού πέραν του οικονομικού, θα πρέπει να ληφθεί υπόψη και το όφελος της τήρησης λογιστικών λογαριασμών δεδομένου ότι μέσω αυτών μπορούν να εξαχθούν πολλές οικονομικές καταστάσεις. Αυτές οι καταστάσεις παρουσιάζουν δεδομένα που είναι ιδιαίτερα σημαντικά για τον οικονομικό προγραμματισμό και μακροπρόθεσμα για τη βιωσιμότητα της γεωργικής εκμετάλλευσης
description: The aim of this study is to examine the efficiency of the tax support measures applied in the agricultural sector in Greece and mainly the measure of choosing a VAT regime for farmers. For this reason, we analyze extensively the current tax framework of Law 4172/2013 about income tax and Law 2859/2000 about VAT. Afterwards, we estimate the economic benefit that a farmer gains when he remains in the special VAT regime which is designed for farmers with low incomes (compared to the regular regime), based on real economic data. Finally, we examine under which circumstances remaining in the special VAT regime is the best economic option for a farmer. This thesis is divided into two parts. The first part of the paper develops the institutional and legal framework on which this study was based, and the second part consists of an empirical study which is based on primary economic data. At the end of the second part, we present the results of the study which confirm that the special VAT regime in not always the best economic choice for a farmer. The regular VAT regime has a lot of financial benefits and it also gives the farmer the chance to be aware of his financial results through reports and financial statements at any time. These statements are of high importance in decision making and in the long-term sustainability of the farm